proxectonos/corpus_dominio_legal_administrativo_tmp huggingface dataset:
RESOLUCIÓN do 16 de marzo de 2017 pola que se dá publicidade da encomenda á Axencia Galega de Infraestruturas da xestión de carácter técnico relativa á recepción de obras polos seus funcionarios técnicos.
Axencia Turismo de Galicia — III. Outras disposicións — 23/03/2017

De conformidade co artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda da Axencia Turismo de Galicia á Axencia Galega de Infraestruturas da xestión de carácter técnico relativa á recepción por funcionarios técnicos da Axencia Galega de Infraestruturas das obras de acondicionamento do Camiño de Santiago, coas seguintes características:
– Actividade: xestión das actuacións precisas para a recepción por funcionarios técnicos da Axencia Galega de Infraestruturas das seguintes obras de acondicionamento do Camiño de Santiago licitadas pola Axencia Turismo de Galicia:
– Proxecto de construción da recuperación, sinalización e mellora do Camiño de Santiago do Norte. Ruta do Interior. Camiño Primitivo ou de Oviedo, adaptándoas á nova delimitación oficial (en 3 lotes).
– Proxecto de construción da recuperación, sinalización e melloras do Camiño de Santiago do Norte. Ruta da Costa, adaptándoa á delimitación oficial 2013-2014 (en 4 lotes).
– Proxecto básico e execución de pavimentación de travesía no núcleo rural da Canda (concello da Mezquita-Ourense).
– Natureza e alcance da xestión encomendada: esta encomenda ten natureza intersubxectiva ao realizarse entre entidades públicas pertencentes ao sector público autonómico dotadas de personalidade xurídica propia e ser a Axencia Galega de Infraestruturas o medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia da encomenda: ata o 31.12.2017.
– Causas de resolución: incumprimento total ou parcial dalgunha das condicións esenciais que regulan a presente encomenda de xestión, o transcurso do tempo estipulado sen que se teñan realizadas as actividades acordadas, o mutuo acordo das partes asinantes e a denuncia por causas de interese público, por instancia de calquera das partes.
Santiago de Compostela, 16 de marzo de 2017
CORRECCIÓN DE ERROS. Resolución do 28 de febreiro de 2017 pola que se lles dá publicidade ás axudas concedidas ao abeiro da Orde do 11 de febreiro de 2016 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e da economía social, e se convocan para o ano 2016 (Diario Oficial de Galicia número 37, do 24 de febreiro).
Consellería de Economía, Emprego e Industria — III. Outras disposicións — 23/03/2017

Advertido un erro na devandita resolución, publicada no
Diario Oficial de Galicia
núm. 49, do 10 de marzo de 2017, cómpre efectuar a seguinte corrección:
Na páxina 12198, no único parágrafo da resolución, onde di: «...cun importe total de 721.601,38 euros», debe dicir: «...cun importe total de 868.601,12 euros».
CORRECCIÓN DE ERROS. Orde do 9 de febreiro de 2017 pola que se determinan as parroquias que teñen a consideración de zonas pouco poboadas ou áreas rurais para os efectos das deducións previstas nos números sete do artigo 16 e oito do artigo 17 do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo.
Consellería de Facenda — III. Outras disposicións — 23/03/2017

Advertidos erros na devandita orde, publicada no
Diario Oficial de Galicia
nº 29, do 10 de febreiro de 2017, cómpre facer as seguintes correccións:
Na páxina 6534, ao final do primeiro parágrafo da parte expositiva, onde di: «…por parte de familias numerosas, discapacitados e mozos en zonas rurais, …», debe dicir: «…por parte de familias numerosas, persoas con discapacidade e mozos en zonas rurais,…».
Na páxina 6535, no artigo único, onde di: «… por discapacitados …», debe dicir: «… por persoas con discapacidade…».
EXTRACTO da Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente a persoas traballadoras desempregadas na Comunidade Autónoma de Galicia, correspondente aos exercicios de 2017 e 2018 (código de procedemento TR301K).
Consellería de Economía, Emprego e Industria — III. Outras disposicións — 24/03/2017

BDNS (Identif.): 338549.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán obter a condición de beneficiarias das subvencións a que se refire a presente convocatoria, as entidades que, na data de entrada en vigor desta orde, sexan titulares de centros ou entidades de formación acreditados e/ou inscritos pola Administración pública competente para impartir formación profesional para o emprego no ámbito laboral, na Comunidade Autónoma de Galicia.
Segundo. Obxecto e ámbito de aplicación
Esta orde ten por obxecto establecer as condicións polas cales se rexerán, no ámbito da Comunidade Autónoma de Galicia, tanto a convocatoria pública como a execución das accións formativas dirixidas prioritariamente a persoas traballadoras desempregadas, correspondentes aos exercicios de 2017 e 2018, xestionadas pola Consellería de Economía, Emprego e Industria, a través das súas xefaturas territoriais. A convocatoria das subvencións previstas nesta orde realizarase mediante réxime de concorrencia competitiva.
Terceiro. Bases reguladoras
As bases reguladoras establécense nesta orde.
Cuarto. Importe
Importe total da convocatoria: 40.756.061 euros (27.170.708 euros para o 2017 e 13.585.353 euros para o 2018).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da presente orde no Diario Oficial de Galicia.
Santiago de Compostela, 7 de marzo de 2017
RESOLUCIÓN do 9 de marzo de 2017, da Secretaría Xeral de Emprego, pola que se procede á publicación das subvencións concedidas en virtude da Orde do 1 de xullo do 2016 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal nas pemes galegas, cofinanciadas polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 24/03/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24.4 da Orde do 1 de xullo do 2016 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal nas pemes galegas, cofinanciadas polo Fondo Social Europeo, e se procede á súa convocatoria para o ano 2016, resolvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións e incentivos ás pequenas e medianas empresas, incluídas persoas traballadoras autónomas con traballadoras e traballadores por conta allea, para:
Liña I: axudas para a implantación da RSE nas empresas galegas.
Liña II: axudas para a elaboración e implantación de plans de igualdade.
Liña III: axudas para a conciliación da vida laboral, familiar e persoal.
– Programa 1: incentivos económicos para o fomento de teletraballo e da flexibilidade horaria.
– Programa 2: subvencións para a adquisición de elementos tecnolóxicos que fomenten o teletraballo.
Norma reguladora: Orde do 1 de xullo do 2016 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal nas pemes galegas, cofinanciadas polo Fondo Social Europeo, e se procede á súa convocatoria para o ano 2016 (
Diario Oficial de Galicia
número 142, do 28 de xullo).
Aplicación orzamentaria:
Liña I: 09.40.324A.474.1.
Liña II: 09.40.324A.474.0.
Liña III, programa 1: 09.40.324A.474.0.
Liña III, programa 2: 09.40.324A.771.0.
Crédito orzamentario: 599.259 €, que se distribúen en:
Liña I: 75.000 €.
Liña II: 100.000 €.
Liña III, programa 1: 400.000 €.
Liña III, programa 2: 24.259 €.
As axudas da liña II e do programa 1 da liña III están cofinanciadas polo Fondo Social Europeo, nunha porcentaxe do 80 %, a través do programa operativo do FSE de Galicia 2014-2020, número CCI2014ES05SFOP009.
Santiago de Compostela, 9 de marzo de 2017
Liña I
Liña II
Liña III - Programa 1. Teletraballo
Liña III - Programa 1. Flexibilidade
Liña III - Programa 2
EXTRACTO da Resolución do 14 de marzo de 2017, da Secretaría Xeral da Emigración, pola que se regulan e se convocan as subvencións do Programaa de axudas económicas individuais para persoas residentes no exterior para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/03/2017

BDNS (Identif.): 338265.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas emigrantes galegas e os seus/súas fillos/as maiores de 18 anos, que posúan a condición de persoas galegas residentes no exterior, de acordo co establecido no parágrafo seguinte deste punto, e que o acrediten segundo o establecido no artigo 14 da resolución.
Para os efectos da presente convocatoria terán a condición de persoas galegas residentes no exterior aquelas persoas emigrantes que teñan nacido en Galicia ou ben acrediten ter residido en Galicia de forma continuada durante dez anos con nacionalidade española, así como tamén os/as seus/súas fillos/as maiores de 18 anos que teñan nacionalidade española e que se encontren vinculados/as con calquera concello galego no Censo electoral de residentes no exterior.
Segundo. Obxecto
A concesión de axudas económicas individuais e de carácter extraordinario, non periódico e social para o ano 2017, en réxime de concorrencia non competitiva, dirixido ás persoas emigrantes de nacionalidade española e de orixe galega, e a determinados familiares, residentes nos países do estranxeiro establecidos no artigo 3.2, que se encontren en situación de precariedade económica. Están destinadas a cubrir as necesidades básicas de subsistencia e atención sociosanitaria.
Terceiro. Bases reguladoras
Resolución do 14 de marzo de 2017, da Secretaría Xeral da Emigración, pola que se regulan e se convocan as subvencións do Programa de axudas económicas individuais para persoas residentes no exterior para o ano 2017.
Cuarto. Importe
Para a concesión das subvencións convocadas destinarase un crédito total de 2.100.000 euros, con cargo á aplicación orzamentaria 04.30.312C.480.0.
Quinto. Prazo de presentación de solicitudes
O prazo de presentación das solicitudes será de 40 días naturais contados a partir do día seguinte ao da publicación da resolución no Diario Oficial de Galicia.
Santiago de Compostela, 14 de marzo de 2017
EXTRACTO da Orde do 14 de marzo de 2017 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 29/03/2017

BDNS (Identif.): 334712.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Empresarios e persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito desta orde, desenvolvidas en bens inmobles de titularidade privada, que cumpran os seguintes requisitos:
a) Que as actuacións arqueolóxicas estean autorizadas e fosen realizadas desde o ano 2014 en diante e estean finalizadas na data de publicación desta orde.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acrediten a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo. Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Educación e Ordenación Universitaria ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro. Bases reguladoras
Orde do 14 de marzo de 2017 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2017.
Cuarto. Importe
Para a concesión das subvencións convocadas destinarase un crédito total de 50.000 euros coa seguinte distribución por aplicacións orzamentarias:
10.21.433A.770.0: 25.000,00 €.
10.21.433A.781.2: 25.000,00 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 14 de marzo de 2017
RESOLUCIÓN do 6 de marzo de 2017, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia do acordo da comisión paritaria do convenio colectivo de residencias privadas da terceira idade de Galicia polo que se actualizan as táboas salariais para o ano 2017.
Consellería de Economía, Emprego e Industria — III. Outras disposicións — 29/03/2017

Visto o texto do acordo polo que se actualizan as táboas salariais para o ano 2017 do convenio colectivo de residencias privadas da terceira idade de Galicia (código 82000475011998), que se subscribiu entre a representación empresarial Acolle e Agarte e as organizacións sindicais CC OO e UGT, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010.
Segundo. Dispoñer a súa publicación no Diario Oficial de Galicia.
Santiago de Compostela, 6 de marzo de 2017
En Santiago de Compostela, ás 11.00 horas do día 24 de xaneiro de 2017, na sede do Consello Galego de Relacións Laborais, reúnense as persoas que se relacionan a continuación, que constitúen a comisión paritaria do convenio colectivo do sector de residencias privadas da terceira idade de Galicia.
Parte empresarial:
Sonia Penedo Rodríguez (Acolle).
Lucía del Campo Redondo (Agarte).
José Manuel Pazos Seco (Agarte).
Parte sindical:
Emilia Lamas Seoane (CC OO).
Javier González Castro (CC OO).
Javier Martínez Fente (UGT).
Paula Varela Carpente (UGT).
O obxecto da xuntanza é dar resposta á solicitude formulada a esta comisión por Javier Martínez Fente, actuando en calidade de secretario do sector de saúde, servizos sociosanitarios e dependencia da FeSP-UGT Galicia, relativa á actualización das táboas salariais co IPC do ano 2016, con base no establecido no artigo 5 do convenio colectivo de residencias privadas da terceira idade de Galicia.
Logo da exposición de posturas e pareceres por todas e cada unha das representacións presentes na comisión sobre a cuestión obxecto da presente xuntanza, procede reflectir na acta o seguinte:
«Esta comisión acorda, de conformidade co reflectido no artigo 5, actualizar as táboas salariais do convenio colectivo de residencias privadas da terceira idade de Galicia para o ano 2017, que son as que se xuntan como anexo á presente acta.
Os membros desta comisión acordan delegar no persoal habilitado do Consello Galego de Relacións Laborais a realización dos trámites de rexistro, depósito e publicidade do presente acordo ante a autoridade laboral competente.
Non tendo máis asuntos que tratar, remata a xuntanza ás 12.00 horas e asínase a presente acta en proba de conformidade».
RESOLUCIÓN do 15 de marzo de 2017 de cesamento e nomeamento de membros do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 28/03/2017

O presidente do Comité Territorial de Ética da Investigación de Pontevedra-Vigo-Ourense enviou o 9 de febreiro de 2017 un escrito á Secretaría Xeral Técnica da Consellería de Sanidade no que comunica o cesamento por petición propia dun membro do Comité Territorial de Ética da Investigación de Pontevedra-Vigo-Ourense, e propón o nomeamento de dúas persoas.
Antecedentes.
Mediante a Resolución do 21 de xaneiro de 2014, que se publicou no DOG núm. 22, do 3 de febreiro, concedeuse a acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo.
Consideracións legais e técnicas.
O Decreto 63/2013, do 11 de abril, regula os comités territoriais de ética da investigación. No relativo á súa composición, o artigo 9.5 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Pola súa banda, o número 6 do artigo 9 do citado Decreto 63/2013, do 11 de abril, dispón «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou por incumprimento notorio das súas funcións, a criterio do comité, e logo de audiencia do interesado».
Logo de ver o que se expuxo, e de acordo coa proposta que efectuou a Secretaría Xeral Técnica desta consellería,
Revogar o nomeamento da persoa que se relaciona no anexo, por solicitude súa, como membro do Comité Territorial de Ética da Investigación de Pontevedra-Vigo-Ourense.
Así mesmo, nomea a persoa que se relaciona no anexo, coa finalidade de manter os requisitos para a acreditación dese comité.
Santiago de Compostela, 15 de marzo de 2017
Revógase o nomeamento da seguinte persoa:
• Patricia Iglesias López.
Noméase a seguinte persoa:
• María Dolores Martínez Pereira, titulada en Dereito.
RESOLUCIÓN do 22 de marzo de 2017 pola que se fai público o nomeamento de José Ángel Oreiro Romar como secretario xeral do Consello Consultivo de Galicia.
Consello Consultivo de Galicia — II. Autoridades e persoal — 28/03/2017

O Pleno do Consello Consultivo de Galicia, na sesión do vinte e dous de marzo de dous mil dezasete, ao abeiro do disposto no artigo 22.2 da Lei 3/2014, do 24 de abril, do Consello Consultivo de Galicia, adoptou o seguinte acordo:
Nomear secretario xeral do Consello Consultivo de Galicia a José Ángel Oreiro Romar.
Santiago de Compostela, 22 de marzo de 2017
RESOLUCIÓN do 10 de marzo de 2017 pola que se delegan competencias atribuídas á persoa titular da Presidencia desta entidade.
Instituto Enerxético de Galicia — III. Outras disposicións — 27/03/2017

A actividade administrativa da axencia Instituto Enerxético de Galicia comporta unha concentración de funcións arredor do titular da Presidencia que aconsella, dado o seu volume, recorrer á delegación de competencias noutros órganos, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1.
A delegación de competencias permite a axilización administrativa necesaria e unha maior fluidez na tramitación dos diferentes procedementos administrativos co obxecto de lograr unha maior axilidade, dentro do máis rigoroso respecto ás garantías xurídicas que a tutela dos intereses públicos exixe.
Unha vez vistas as competencias, funcións e facultades atribuídas ao titular da Presidencia no Decreto 142/2016, do 22 de setembro, polo que se modifican as normas reguladoras do Instituto Enerxético de Galicia e se aproban os estatutos da axencia Instituto Enerxético de Galicia, e considerando o disposto no artigo 9 da Lei 40/2015, do 1 de outubro, de réxime xurídico do sector público, así como o establecido no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e demais disposicións de xeral aplicación,
Primeiro. Delegar na persoa titular da Dirección da axencia as seguintes competencias:
a) Subscribir contratos, convenios de colaboración, acordos e outros instrumentos xurídicos que poidan xerar compromisos ou obrigas para a axencia.
b) Calquera outra non atribuída de xeito expreso polo estatuto da axencia e demais normas que resulten de aplicación.
Segundo. Réxime xurídico da delegación de competencias
Os actos e resolucións administrativas ditados por delegación farán constar esta circunstancia, con referencia ao número e a data da súa publicación no
Diario Oficial de Galicia
, e consideraranse ditados polo órgano delegante.
En todo caso, quedan excluídos da delegación contida nesta resolución os supostos previstos en el artigo 6.4 da Lei 16/2010, do 17 de decembro, de organización e funcionamento da Administración xeral e do sector público de Galicia, e no artigo 9.2 da Lei 40/2015, do 1 de outubro, do réxime xurídico do sector público.
Terceiro. Revogación
A persoa titular da Presidencia poderá reclamar, en calquera momento, o exercicio das competencias que son delegadas por esta resolución.
Cuarto. Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 10 de marzo de 2017
RESOLUCIÓN do 13 de marzo de 2017 pola que se lles dá publicidade ás axudas concedidas ao abeiro da Orde do 11 de maio de 2016 pola que se regula o réxime de subvencións ás organizacións sindicais para o ano 2016 (Diario Oficial de Galicia número 106, do 6 de xuño).
Consellería de Economía, Emprego e Industria — III. Outras disposicións — 27/03/2017

O artigo 15 da Lei 9/2007, do 13 de xuño, de subvencións de Galicia, dispón: «Os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario ao que se imputen, o beneficiario, a cantidade concedida e a finalidade ou as finalidades da subvención».
De acordo co exposto,
Ordenar a publicación no Diario Oficial de Galicia das subvencións concedidas con cargo ás seguintes aplicacións orzamentarias:
09.40.324A.481.6-Programa I: Axuda para o desenvolvemento das actividades ordinarias das organizacións sindicais durante o ano 2016.
09.40.324A.481.7-Programa II: Axuda para promover o funcionamento dos gabinetes técnicos das organizacións sindicais e para plans de formación de cadros e delegadas e delegados sindicais.
Crédito orzamentario: 1.063.800 €, que se distribúen en:
Programa I: 780.200 €.
Programa II: 283.600 €.
Santiago de Compostela, 13 de marzo de 2017
CORRECCIÓN DE ERROS. Resolución do 17 de marzo de 2017, da Secretaría Xeral da Igualdade, pola que se aproban as bases reguladoras para a concesión da prestación periódica para mulleres que sofren violencia de xénero, prevista no artigo 39 da Lei 11/2007, do 27 de xullo, galega para a prevención e o tratamento integral da violencia de xénero, modificada pola Lei 12/2016, do 22 de xullo.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/03/2017

Advertidos erros na dita resolución publicada no
Diario Oficial de Galicia
núm. 59, do 24 de marzo de 2017, cómpre efectuar as seguintes correccións:
Na páxina 14168 no artigo 15.2.1, onde di: «…, este por incompatibilidade e ao arquivamento do expediente.», debe dicir: « este procederá á resolución por incompatibilidade e ao arquivo do expediente».
Na páxina 14170 no artigo 20.1, onde di: «…e no artigo 13.1 da Lei 1/2016, do 18 de xaneiro, de transparencia e bo goberno.», debe dicir: «… e no artigo 17.3 da Lei 1/2016, do 18 de xaneiro, de transparencia e bo goberno.».
CORRECCIÓN DE ERROS. Resolución do 17 de marzo de 2017, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/03/2017

Advertidos erros na dita resolución, publicada no
Diario Oficial de Galicia
núm. 59, do 24 de marzo de 2017, cómpre efectuar as seguintes correccións:
Na páxina 14195 no artigo 23.1, onde di: «…e no artigo 13.1 da Lei 1/2016, do 18 de xaneiro, de transparencia e bo goberno.», debe dicir: «… e no artigo 17.3 da Lei 1/2016, do 18 de xaneiro, de transparencia e bo goberno.».
Os anexos publicados na devandita resolución non son os correctos, polo que se procede de novo á súa publicación:
RESOLUCIÓN do 20 de marzo de 2017, da Secretaría Xeral de Cultura, pola que se lle dá publicidade a relación de concellos beneficiarios das axudas convocadas ao abeiro da Orde do 22 de decembro de 2016 pola que se establecen as bases reguladoras da subvención a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia, e se procede á súa convocatoria para o ano 2017.
Consellería de Cultura, Educación e Ordenación Universitaria — III. Outras disposicións — 30/03/2017

En cumprimento do artigo 15 da Lei 9/2007, do 13 de xuño, de subvencións de Galicia, e do artigo 22 da Orde do 22 de decembro de 2016,
Facer pública a relación dos concellos beneficiarios e o importe das axudas concedidas ao abeiro da Orde do 22 de decembro de 2016, pola que se establecen as bases reguladoras da subvención a concellos de Galicia para a mellora das coleccións bibliográficas das bibliotecas ou axencias de lectura públicas municipais integradas na Rede de bibliotecas de Galicia e se procede á súa convocatoria para o ano 2017, que figuran como anexo I desta resolución. As ditas axudas foron aprobadas con cargo á aplicación orzamentaria 2017 10 20 432A 7601, proxecto 2013 00369; cun crédito orzamentario para o ano 2017 de trescentos cincuenta mil euros (350.000 €).
As entidades excluídas son as que se relacionan no anexo II, desta resolución.
Contra esta resolución, que pon fin á vía administrativa, os interesados poderán interpoñer recurso potestativo de reposición ante o mesmo órgano que a ditou no prazo dun mes, contado a partir do día seguinte ao da súa publicación no Diario Oficial de Galicia, de conformidade co disposto nos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben impugnarse directamente a través do recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, que se contarán desde a mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 20 de marzo de 2017
* Causas de exclusión:
1. Non realizar entre o 1 de maio de 2016 e o 31 de decembro de 2016, un investimento na adquisición de fondos bibliográficos con destino á biblioteca ou axencia de lectura pública municipal, con cargo aos orzamentos do Concello.
2. Non ter cumprido o establecido no artigo 4.1 do Decreto 193/2011, do 6 de outubro, polo que se regulan especialidades nas subvencións ás entidades locais galegas.
RESOLUCIÓN do 15 de marzo de 2017, da Secretaría Xeral de Emprego, pola que se procede á publicación das subvencións concedidas en virtude da Orde do 29 de decembro de 2015 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2016.
Consellería de Economía, Emprego e Industria — III. Outras disposicións — 30/03/2017

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 15.4 da Orde do 29 de decembro de 2015 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2016, procédese á publicación das subvencións concedidas en virtude da devandita orde para o ano 2016.
Obxecto da axuda: as axudas teñen como obxecto subvencionar as accións de fomento da prevención de riscos laborais en Galicia recollidas no artigo 5 da orde de referencia que establece como actuacións subvencionables as seguintes:
Na liña 1: cun importe total de 300.000 euros, programas de formación intersectorial en materia de prevención de riscos laborais de ámbito galego.
Na liña 2: cun importe total de 1.190.000 euros, outras accións de formación sectorial e de fomento da prevención de riscos laborais que deberán estar incluídas na seguinte relación:
Liña 2.1. De formación:
• Destinadas a formación sectorial en materia de prevención de riscos laborais dirixida a persoas traballadoras e en situación de desemprego, a delegados e delegadas de prevención, a recursos preventivos e persoas traballadoras designadas que asuman con medios propios a actividade preventiva da empresa.
Liña 2.2. Estudos e traballos técnicos relacionados coa seguridade e saúde laboral.
Liña 2.3. Accións de difusión, sensibilización e intercambio de experiencias (conferencias, xornadas, seminarios e publicacións):
• Liña 2.3.1. Gabinetes técnicos de difusión normativa e técnica, en relación coa Lei de prevención de riscos laborais e normativa de desenvolvemento.
• Liña 2.3.2. Actividades divulgativas de sensibilización para investimento específico en prevención de riscos laborais e/ou de intercambio de experiencias e boas prácticas en seguridade e saúde laboral.
• Liña 2.3.3. Elaboración de materiais e ferramentas prácticas para implantar actuacións en seguridade e saúde laboral.
Norma reguladora: Orde do 29 de decembro de 2015 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia no exercicio de 2016 (Diario Oficial de Galicia núm. 248, do 30 de decembro).
Crédito orzamentario: 1.490.000 € (un millón catrocentos noventa mil euros) recollido na aplicación orzamentaria 09.40.324A.481.1 código de proxecto 2015 00507, dos orzamentos xerais da Comunidade Autónoma de Galicia para o ano 2016.
Santiago de Compostela, 15 de marzo de 2017
RESOLUCIÓN do 3 de abril de 2017, da Dirección Xeral de Inclusión Social, pola que se procede á publicación das entidades beneficiarias e do importe das axudas concedidas para o investimento en centros de inclusión, en virtude da Orde do 4 de xullo de 2016 pola que se establecen as bases reguladoras de subvencións para o investimento en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión, e se procede á súa convocatoria para os exercicios 2016-2017, cofinanciada polo Fondo Europeo de Desenvolvemento Rexional e Fondo Social Europeo 2014-2020.
Consellería de Política Social — III. Outras disposicións — 27/04/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia, no artigo 17.1 da Lei 1/2016, do 18 de xaneiro, de transparencia e bo goberno e no Decreto lexislativo 1/1999, do 7 de outubro, polo que se aproba o texto refundido la Lei de réxime financeiro e orzamentario de Galicia, procédese á publicación das entidades beneficiarias e o importe das axudas concedidas en virtude da Orde do 4 de xullo de 2016 para o investimento en centros de inclusión social. Estas axudas están cofinanciadas parcialmente polo Fondo Europeo de Desenvolvemento Rexional 2014-2020, obxectivo temático OT 9. Promover a igualdade, a saúde e a inclusión social.
Finalidade da axuda: o establecemento de subvencións ás corporacións locais en réxime de concorrencia competitiva dirixidas á construción, reforma, adaptación e equipamento de centros de inclusión e emerxencia social e unidades funcionalmente vinculadas.
Norma reguladora: Orde do 4 de xullo de 2016 pola que se establecen as bases reguladoras de subvencións para o investimento en centros de inclusión e emerxencia social e de programas que desenvolverán as corporacións locais para a inclusión social da poboación xitana, inmigrante e outras persoas en risco de exclusión, e se procede á súa convocatoria para os exercicios 2016-2017, cofinanciada polo Fondo Europeo de Desenvolvemento Rexional e Fondo Social Europeo 2014-2020 (
Diario Oficial de Galicia
nº 135, do 18 de xullo).
Crédito orzamentario:
Santiago de Compostela, 3 de abril de 2017
EXTRACTO da Orde do 12 de abril de 2017 pola que se establecen as bases reguladoras para a concesión, en réxime de concorrencia competitiva, das subvencións aos concellos galegos, ás asociacións e ás cooperativas de persoas praceiras dos mercados e prazas de abastos para a consecución de mercados de excelencia, e se procede á súa convocatoria para o ano 2017 (código de procedemento IN223A).
Consellería de Economía, Emprego e Industria — III. Outras disposicións — 27/04/2017

BDNS (Identif.): 343252.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia e asociacións e cooperativas de persoas praceiras de Galicia.
Segundo. Obxecto
As subvencións reguladas por estas bases teñen por obxecto a consecución de mercados de excelencia, a mellora dos recintos onde se desenvolva o comercio non sedentario e a posta en marcha de actuacións que permitan aos mercados aproveitar as sinerxías xeradas polo Camiño de Santiago.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 900.000,00 euros, dos cales 700.000,00 corresponden á aplicación orzamentaria 09.30.751A.761.3, 100.000,00 á 09.30.751A.781.1 e 100.000,00 á 09.30.751A.770.1.
Quinto. Prazo de presentación de solicitudes
Un mes, que se contará a partir do día seguinte ao de publicación desta orde no Diario Oficial de Galicia.
Santiago de Compostela, 12 de abril de 2017
EXTRACTO da Resolución do 21 de abril de 2017, da Secretaría Xeral da Emigración, pola que se amplia o prazo de presentación de solicitudes da Resolución do 14 de marzo de 2017 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/04/2017

BDNS (Identif.): 343857.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primero. Ampliación do prazo de presentación de solicitudes
O prazo de presentación das solicitudes rematará o 5 de maio de 2017.
Santiago de Compostela, 21 de abril de 2017
RESOLUCIÓN do 6 de marzo de 2017, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia das táboas salariais para os anos 2016 e 2017 do convenio colectivo da empresa Viaqua, Gestión Integral de Aguas de Galicia, S.A.U.
Consellería de Economía, Emprego e Industria — III. Outras disposicións — 28/03/2017

Visto o acordo polo que se aproban as táboas salariais para os anos 2016 e 2017 do convenio colectivo da empresa Viaqua, Gestión Integral de Aguas de Galicia, S.A.U. (código 82000292011996), que se subscribiu entre a representación empresarial e a representación sindical do convenio colectivo da empresa Viaqua, Gestión Integral de Aguas de Galicia, S.A.U. na xuntanza celebrada o 16 de xaneiro de 2017, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon).
Segundo. Dispoñer a súa publicación no Diario Oficial de Galicia.
Santiago de Compostela, 6 de marzo de 2017
Asunto: reunión da Comisión Mixta.
Fecha: 16 de xaneiro de 2017.
Lugar: Santiago de Compostela.
Relación de asistentes:
Pola dirección:
Jose Luis Parada González.
Ana Tejeiro Sandomingo.
María Martínez Suárez.
Pola parte social:
Francisco Ayaso Bretal.
Fernando Romero Casas.
Antonio Álvarez Villaseca.
Orde do día:
1. Táboas salariais de 2016 e 2017.
Iníciase a reunión ás 10.30 horas do día do encabezamento, seguindo a orde do día:
1. Sinatura das táboas salariais.
Publicado o IPC 2016 no 1,6 %, revísase a táboa salarial de 2017 de acordo co recollido no artigo 59 do vixente convenio colectivo. Revísase esta. Estando as partes de acordo, asínase, xuntando tamén as táboas salariais de 2016 para o seu rexistro conxunto.
Sen más asuntos que tratar cérrase a reunión, en Santiago de Compostela o 16 de decembro de 2017.
CORRECCIÓN DE ERROS. Resolución do 29 de novembro de 2016, da Secretaría Xeral de Emprego, pola que se dá publicidade das festas laborais de carácter local para o ano 2017, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 28/03/2017

Advertido erro na dita resolución, publicada no
Diario Oficial de Galicia
número 235, do 12 de decembro de 2016, é necesario facer a seguinte corrección:
No anexo IV, provincia de Pontevedra, na páxina 54201, onde di: «28. Meis: 17 de marzo, Luns de Pascua (Nosa Señora das Cabezas); 11 de xullo, San Bieito», debe dicir: «Meis: 17 de abril, Luns de Pascua (Nosa Señora das Cabezas); 11 de xullo, San Bieito».
EXTRACTO da Resolución do 14 de marzo de 2017, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/03/2017

BDNS (Identif.): 339342.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Entidades beneficiarias
Programa 1:
a) As entidades que teñan recoñecida a categoría de comunidade galega ou de centro colaborador da galeguidade ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Programa 2:
a) As entidades inscritas no Rexistro da Galeguidade ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Programa 3:
a) As entidades que teñan recoñecida a categoría de comunidade galega ao abeiro da Lei 7/2013, do 13 de xuño, da galeguidade.
b) As federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade.
Segundo. Obxecto
A concesión de subvencións en favor das entidades galegas do exterior para gastos de funcionamento e para proxectos de actuación dirixidos ao cumprimento dos seus fins, concretamente nas áreas sociais, de mocidade, formativas, culturais, que persigan o mantemento ou fomento dos lazos con Galicia.
Terceiro. Bases reguladoras
Resolución do 14 de marzo de 2017, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017.
Cuarto. Importe
Para a concesión das subvencións convocadas destinarase un crédito total de 1.000.000 euros, con cargo á aplicación orzamentaria 04.30.312C.481.0.
Quinto. Prazo de presentación de solicitudes
Un mes contado a partir do día seguinte ao da publicación da convocatoria no Diario Oficial de Galicia (DOG). Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 14 de marzo de 2017
EXTRACTO da Resolución do 14 de marzo de 2017, da Secretaría Xeral da Emigración, pola que se establecen as bases reguladoras para a concesión, en réxime de concorrencia competitiva, de subvencións correspondentes aos programas de apoio infraestrutural e adquisición de equipamentos ás comunidades galegas no exterior e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/03/2017

BDNS (Identif.): 339224.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
1. Entidades galegas asentadas fóra de Galicia que teñan recoñecida a categoría de comunidade galega ou de centro colaborador da galeguidade ao amparo da Lei 7/2013, do 13 de xuño, da galeguidade.
2. Federacións ou asociacións de entidades galegas inscritas ao abeiro da Lei 4/1983, do 15 de xuño, de recoñecemento da galeguidade, que conten con local social diferenciado do das entidades asociadas.
Segundo. Obxecto
A concesión de subvencións ás entidades galegas no exterior para a realización dos programas:
– Programa A. Axudas para obras de ampliación, reforma, rehabilitación e conservación das súas instalacións e/ou do seu patrimonio cultural.
– Programa B. Axudas para a mellora de dotacións e equipamentos de carácter inventariable.
Terceiro. Bases reguladoras
Resolución do 14 de marzo de 2017, da Secretaría Xeral da Emigración, pola que se establecen as bases reguladoras para a concesión, en réxime de concorrencia competitiva, de subvencións correspondentes aos programas de apoio infraestrutural e adquisición de equipamentos ás comunidades galegas no exterior e se procede a súa convocatoria para o ano 2017.
Cuarto. Importe
Para a concesión das subvencións convocadas destinarase un crédito total de 575.000 euros, con cargo á aplicación orzamentaria 04.30.312C.781.0.
Quinto. Prazo de presentación de solicitudes
Un mes contado a partir do día seguinte ao da publicación da convocatoria no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 14 de marzo de 2017
EXTRACTO da Resolución do 21 de abril de 2017, da Secretaría Xeral da Emigración, pola que se amplía o prazo de presentación de solicitudes da Resolución do 14 de marzo de 2017 pola que se regulan e se convocan as subvencións do programa de axudas económicas individuais para persoas residentes no exterior para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/04/2017

BDNS (Identif.): 338265.
De conformidade co previsto nos artigos 17.3.b) e 20.8.a) da Ley 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
O prazo de presentación das solicitudes rematará o 10 de maio de 2017.
Santiago de Compostela, 21 de abril de 2017
RESOLUCIÓN do 21 de abril de 2017, da Secretaría Xeral da Emigración, pola que se amplía o prazo de presentación de solicitudes da Resolución do 14 de marzo de 2017 pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/04/2017

Mediante a Resolución do 14 de marzo de 2017 (DOG nº 61, do 28 de marzo) establecéronse as bases reguladoras e convocáronse as subvencións correspondentes a programas de actuación en favor das entidades galegas no exterior para o exercicio 2016.
En aplicación do establecido no artigo 7 da dita resolución, o prazo para a presentación de solicitudes remata o vindeiro día 28 de abril. A coincidencia do prazo sinalado para a presentación de solicitudes cos días festivos da celebración da Semana Santa, a circunstancia de que a maioría dos potenciais beneficiarios residen fóra de España, así como a situación especial que están a atravesar os residentes dalgúns países de Iberoamérica, lugar de residencia da maioría dos destinatarios destas axudas, aconsellan proceder a unha ampliación do prazo sinalado inicialmente.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo único. Ampliación do prazo de presentación de solicitudes
Ampliar ata o 5 de maio de 2017, inclusive, o prazo de presentación de solicitudes previsto no artigo 7 da Resolución do 14 de marzo de 2017, da Secretaría Xeral da Emigración, pola que se establecen as bases reguladoras e se convocan as subvencións correspondentes a programas de actuación en favor das entidades galegas no exterior para o exercicio 2017.
Santiago de Compostela, 21 de abril de 2017